ກຸ່ມສິດທິຮຽກຮ້ອງໜັກຂຶ້ນ ຕໍ່ບັງກລາແດສ ໃຫ້ຮັບເອົາ ຊາວອົບພະຍົບໂຣຮີງຢາ
ຊົນ​ເຜົ່າ​ໂຣຮິງ​ຢາ​ໃນມຽນມາ ຖືກ​ປະ​ຕິ​ເສດ​ສັນຊາດ ພາຍ​ໃຕ້​ກົດໝາຍສັນຊາດ ສະບັບປີ 1982 ຂອງ​ມຽນມາ.
ບັນດານັກເຄຶ່ອນໄຫວດ້ານສິດທິມະນຸດ ກໍາລັງຮຽກຮ້ອງໜັກຂຶ້ນ ໃຫ້ບັງກລາເເດສຢຸດສົ່ງອົບ ພະຍົບຊາວໂຣຮິງຢາທີ່ຫຼົບໜີຈາກຄວາມຮຸນແຮງໃນມຽນມານັ້ນ ກັບຄືນໄປມຽນມາອີກ ຜູ້ສື່ຂ່າວວີໂອເອ Danielle Bernstein ມີລາຍງານກ່ຽວກັບວ່າ ດ້ວຍເຫດໃດການຂັດແຍ້ງກັນ ເລື່ອງສະຖານະພາບໄຮ້ປະເທດຂອງຊາວໂຣຮິງຢາ ຈຶ່ງຍັງເປັນບັນຫາທີ່ແກ້ໄຂ ກັນບໍ່ໄດ້ ໃນການປະຕິຮູບທງການເມືອງຂອງມຽນມານັ້ນ ຊຶ່ງທອງປານມີລາຍລະອຽດ ມາສະເໜີທ່ານ ໃນຖະແຫຼງການສະບັບນຶ່ງ ທີ່ນໍາອອກເຜີຍແຜ່ເພື່ອເປັນຂີດໝາຍວັນອົບພະຍົບໂລກ ວັນທີ 20 ມິຖຸນາ ອາທິດແລ້ວນີ້ ກຸ່ມສິ້ງຊອມສິດທິມະນຸດ Human Rights Watch ທີ່ມີສໍານັກ ງານຢູ່ນະຄອນນີວຢ໊ອກ ໄດ້ຮຽກຮ້ອງໃຫ້ບັງກລາເເດສ ຈົ່ງເປີດຊາຍແດນຂອງຕົນ ຮັບເອົາ ພວກອົບພະຍົບໂຣຮິງຢາ ກຸ່ມດັ່ງກ່າວເວົ້າວ່າ ເຈົ້າໜ້າທີ່ບັງກລາເເດສໄດ້ທໍາການຜັກດັນ ຊາວອົບພະຍົບເຫລົ່ານັ້ນກັບຄືນໄປມຽນມາ ຫຼາຍກວ່າ 140 ຄັ້ງ ກໍຄື ຫ້າມຊາວໂຣຮິງຢາທີ່ ເດີນທາງມາໂດຍທາງເຮືອ ເຂົ້າໄປຈອດຢູ່ໃນບັງກລາເເດສ ທ່ານ Phil Robertson ຮອງຜູ້ ອໍານວຍການສໍາລັບເຂດເອເຊຍ ຂອງກຸ່ມ Human Rights Watch ຫລື HRW ກ່າວວ່າ ກຸ່ມ ຂອງທ່ານມີຜູ້ຕາງໜ້າ ຕິດຕາມສັງເກດເບິ່ງພຶດຕິການດັ່ງກ່າວນັ້ນ ທ່ານ ໂຣເບິດຊັນ ກ່າວວ່າ: ນອກນີ້ແລ້ວ ທ່ານ Robertson ຍັງໄດ້ ຮຽກຮ້ອງໃຫ້ລັດຖະບານມຽນມາ ໃຫ້ ການປົກປ້ອງຄຸ້ມຄອງແກ່ຊາວໂຣຮິງຢາ ທີ່ກັບຄືນໄປມຽນມານັ້ນ ແລະປ່ອຍໃຫ້ ກຸ່ມຂອງທ່ານ ໄດ້ເຂົ້າໄປຍັງຂົງເຂດທີ່ມີ ການຕໍ່ສູ້ກັນ ໂຄງການ ອາຫານໂລກ WFP ຂອງສະຫະປະຊາຊາດປະເມີນວ່າ ປະຊາຊົນປະມານ 90,000 ຄົນ ຖືກພັດ ພາກຈາກຖິ່ນຢູ່ອາໄສ ຍ້ອນການສູ້ລົບກັນ ແລະເຈົ້າໜ້າທີ່ໄດ້ໃຫ້ການຊ່ວຍເຫຼືອ ແກ່ ຫຼາຍກວ່າ 66,000 ຄົນໃນອາທິດຜ່ານມານີ້ ເຫດການຮຸນແຮງແມ່ນເລີ່ມຕົ້ນຂຶ້ນໃນຕົ້ນ ເດືອນນີ້ ເວລາຊາຍຊາວມຸສລິມເຜົ່າໂຣຮິງ ຢາສາມຄົນ ຂົ່ມຂືນແລະສັງຫານແມ່ຍິງ ຊາວພຸດເຜົ່າຣາຄີນຄົນນຶ່ງ ຊາຍສອງຄົນ ໃນຈໍານວນສາມຄົນນັ້ນ ຖືກດໍາເນີນຄະດີແລະຖືກຕັດສິນໂທດປະຫານຊີວິດ ສ່ວນຊາຍ ຜູ້ທີ່ສາມໄດ້ຂ້າໂຕຕາຍຢູ່ໃນຄຸກ ໂດຍການ ເອົາຜ້າສະໂລ່ງແຂວນຄໍ ກຸ່ມສິ້ງຊອມສິດທິມະນຸດ HRW ກ່າວອີກວ່າ ຕົນຍັງບໍ່ສາມາດກວດສອບລາຍລະອຽດໃດໆຂອງຄະດີດັ່ງກ່າວ ແລະການສອບສວນສອບສວນເພີ່ມຕື່ມ ກ່ຽວກັບຝ່າຍໃດແທ້ເປັນຜູ້ຮັບ ຜິດຊອບໃນການກໍ່ຄວາມຮຸນແຮງນັ້ນ ກໍບໍໄດ້ດໍາເນີນໄປໃນລັກສະນະທີ່ເປີດເຜີຍແລະໂປ່ງໃສ ສື່ຂອງລັດມຽນມາ ລາຍງານວ່າ ການໂຈມຕີເພື່ອແກ້ແຄ້ນຈາກເຫດການທີ່ເກີດຂຶ້ນນັ້ນ ຍັງ ຜົນໃຫ້ມີຜູຸ້ເສຍຊີວິດຫລາຍກ່ວາ 50 ຄົນ ແລະບາດເຈັບອີກຫຼາຍສິບຄົນ ທ່ານນາງອອງຊານ ຊູຈີ ຜູ້ນໍາປະຊາທິປະໄຕມຽນມາ ແລະສະມາຊິກສະພາ ໄດ້ຖະແຫຼງ ກ່ຽວກັບການຂັດແຍ້ງກັນນີ້ ໃນອາທິດຜ່ານມາ ໃນລະຫວ່າງການຢ້ຽມຢາມຢູໂຣບ ທ່ານ ນາງໄດ້ເນັ້ນຍໍ້າເຖິງຄວາມສໍາຄັນ ຂອງການພິສູດແລະຕົກລົງກັນໃຫ້ແຈ້ງຂາວ ບັນຫາສັນ ຊາດຂອງພວກຊົນເຜົ່ານ້ອຍ ຊາວໂຣຮິງຢາ ປະມານ 800,000 ຄົນທີ່ໄຮ້ປະເທດນັ້ນ ທ່ານນາງ ຊູຈີ ກ່າວວ່າ: ຊົນເຜົ່າໂຣຮິງຢາໃນມຽນມາຖືກປະຕິເສດສັນຊາດ ພາຍໃຕ້ກົດໝາຍສັນຊາດ ສະບັບປີ 1982 ຂອງມຽນມາ ມີຊົນເຜົ່າທີ່ຖືກຮັບຮູ້ຢ່າງເປັນທາງການ ຢູ່ 135 ເຜົ່າ ໃນມຽນມາ ຊຶ່ງໃນນັ້ນ ບໍ່ໄດ້ຮວມເອົາຊົນເຜົ່າໂຣຮິງຢາ ຫຼືເຜົ່າ Gurkhas ເຂົ້ານໍາ ການສໍາຫລວດສໍາມະໂນຄົວ ປີ 1983 ນັ້ນ ໄດ້ນັບເອົາຊົນເຜົ່າໂຣຮິງຢາວ່າເປັນຄົນຕ່າງ ປະເທດ ແລະທ່ານ Myint Kyaing ລັດຖະມົນກະຊວງປະຊາກອນແລະການວາງແຜນ ທີ່ຮັບຜິດຊອບການສໍາຫຼວດສໍາມະໂນຄົວ ຄັ້ງຕໍ່ໄປ ໃນປີໜ້າ 2013 ນັ້ນ ກ່າວວ່າ ຍັງບໍ່ມີ ແຜນການຈະປ່ຽນແປງ ສະຖານະພາບຂອງຊາວໂຣຮິງຢາ ພາຍໃນເວລານັ້ນເທື່ອ ທ່ານ ກຽງ ກ່າວວ່າ: (EPA/NARONG SANGNAK) ບັນດານັກວິເຄາະຂ່າວກ່າວວ່າ ການແກ້ໄຂບັນຫາຜິດຖຽງກັນເລື່ອງຊົນເຜົ່າ ເຊ່ນບັນຫາຊາວ ໂຣຮິງຢານີ້ ແມ່ນ ເປັນການທົດສອບທີ່ສໍາຄັນອັນ ນຶ່ງ ສໍາລັບລັດຖະບານມຽນມາ ທ່ານ Benjamin Zawacki ນັກຄົ້ນຄວ້າປະຈໍາອົງການນີລະໂທດກໍາສາກົນ ທີ່ມຽນມາ ກ່າວວ່າ ອົງການຂອງທ່ານສະໜັບສະໜຸນການແກ້ໄຂບັນຫາທາງການເມືອງ ທີ່ອໍານວຍໃຫ້ຊົນເຜົ່າໂຣຮິງ ຢາໄດ້ເປັນສັນຊາດມຽນມານັ້ນ ທ່ານ ຊາແວກກີ ກ່າວວ່າ: ແຕ່ບັນດານັກວິເຄາະກ່າວວ່າ ເນື່ອງຈາກວ່າຊາວພຸດ ຊຶ່ງເປັນຊົນກຸ່ມໃຫຍ່ຂອງມຽນມານັ້ນ ສ່ວນຫຼາຍແລ້ວ ແມ່ນຄັດຄ້ານຕໍ່ການໃຫ້ສັນຊາດແກ່ເຜົ່າໂຣຮິງຢາ ທີ່ເປັນຊາວມູສລິມນັ້ນ ບັນຫາດັ່ງກ່າວນີ້ກໍຈະຍັງຄົງເປັນບັນຫາແບ່ງແຍກກັນທາງການເມືອງຢູ່ຕໍ່ມາ ສໍາລັບທ່ານ ນາງອອງຊານ ຊູຈີ ແລະສະມາຊິກສະພາພັກຝ່າຍຄ້ານອື່ນໆ ຜູ້ທີ່ອາດຈະເປັນຄວາມຫວັງ ທີ່ດີທີ່ສຸດ ສໍາລັບກຸ່ມຊົນເຜົ່າໂຣຮິງຢານັ້ນ